Ir-Regolament tal-Kummissjoni (KE) Nru 1679/2003
tal-24 ta’ Settembru 2003
li jistabbilixxi l-produzzjoni stimata tal-qoton mhux fisduq għas-sena tas-suq 2003/2004 year u t-tnaqqis provviżorju li jirriżulta tal-prezz gwidat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ l-Adeżjoni tal-Greċja, u b’mod partikolari Protokoll 4 dwar il-qoton, kif l-aħħar emendat fir-Regolament tal-Kunsill (KE) Nru 1050/2001 [1],
Wara li kkunsidrat ir-Regolament tal-Kunsill (KE) Nru 1051/2001 tat-22 ta’ Mejju 2001 dwar għajnuna fil-produzzjoni tal-qoton [2], u b’mod parikolari l-ewwel inċiż ta’ l-Artikolu 19(2) tiegħu,
Billi:
(1) l-Artikolu 16(1) tar-Regolament tal-Kummissjoni (KE) Nru 1591/2001 tat-2 ta’ Awissu 2001 ifassal regoli ddettaljati għall-iskema ta’ l-għajnuna fil-qoton [3], kif emendat bir-Regolament (KE) Nru 1486/2002 [4], li jniżżel li l-produzzjoni stimata tal-qoton mhux fisduq riferut fl-ewwel sotto-paragrafu ta’ l-Artikolu 14(3) tar-Regolament (KE) Nru 1051/2001 u n-nuqqas provviżorju fil-prezz gwidat għandu jiġi stabbilit qabel l-10 ta’ Settembru tas-sena kummerċjali kkonċernata.
(2) l-Artikolu 19(2) tar-Regolament (KE) Nru 1051/2001 iniżżel li jrid jittieħed ħsieb tat-tbassir tal-uċuħ tar-raba meta jistabbilixxu l-produzzjoni stimata.
(3) In-nuqqas provviżorju fil-prezz gwidat hu kkalkulat bi qbil ma’ l-ewwel sotto-paragrafu ta’ l-Artikolu 14(3) tar-Regolamentn (KE) Nru 1051/2001, ibiddel, madankollu, l-produzzjoni attwali mal-produzzjoni stimata miżjuda bi 15 %.
(4) Il-miżuri provvduti f’dan ir-Regolament huma bi qbil ma’ l-opinjoni tal-Kumitat tat-Tmexxija tal-Fibri Naturali,
ADOTTAT DAN IR-REGOLAMENT:
Artikolu 1
1. Għas-sena ta’ kummerċ 2003/2004, il-produzzjoni stmata tal-qoton mhux fisduq hu hawnhekk ffissat hekk:
- 1065668 tunnellata għall-Greċja,
- 334247 tunnellata għall-Spanja,
- 1108 tunnellata għall-Portugall.
2. Għas-sena ta’ kummerċ 2003/2004, in-nuqqas provviżorju fil-prezz gwida hu hawnhekk iffissat hekk:
- EUR 37,418/100 kg għall-Greċja,
- EUR 34,654/100 kg għall-Spanja,
- EUR 0/100 kg għall-Portugall.
Artikolu 2
Dan ir-Regolament għandu jiġi fis-seħħ fit-tielet ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta’ Settembru 2003.